**Sadarbības līgums Nr.**

**Par dopinga kontroļu veikšanu un izglītības pasākumu nodrošināšanu**

20\_\_\_\_.gada “\_\_\_\_”\_\_\_\_\_\_\_\_\_\_\_ Rīgā

**Latvijas Antidopinga birojs** (turpmāk – Birojs), tā direktora Mārtiņa Dimanta personā, kurš rīkojas saskaņā ar Ministru kabineta 2018.gada 26.jūnija noteikumiem Nr.377 “Latvijas Antidopinga biroja nolikums” no vienas puses

un

**Biedrība “Latvijas Aeroklubs”** (turpmāk – Biedrība), tās valdes priekšsēdētāja Normunda Pakuļa personā, kurš/a rīkojas pamatojoties uz Statūtiem, kopā saukti – Puses un katrs atsevišķi – Puse, noslēdz līgumu (turpmāk – Līgums):

1. **Līguma priekšmets**
   1. Izglītības pasākumu (turpmāk – Izglītības pasākumi) nodrošināšana un dopinga kontroļu (turpmāk – Dopinga kontroles) veikšana pēc Biedrības pieprasījuma. Izglītības pasākumu un Dopinga kontroļu cenas tiek noteiktas atbilstoši Latvijas Republikas spēkā esošajiem Ministru kabineta noteikumiem Nr.410 “Latvijas Antidopinga biroja maksas pakalpojumu cenrādis” Izglītības pasākumu vai Dopinga kontroles sniegšanas brīdī un atbilstoši faktiskajiem transportlīdzekļu izdevumiem (degvielu) .
2. **Biroja tiesības un pienākumi Dopinga kontroles veikšanā**
   1. Birojs veic Dopinga kontroles un nodrošina Dopinga kontroles laikā iegūto paraugu (turpmāk – Paraugi) nosūtīšanu analizēšanai uz Pasaules Antidopinga aģentūras akreditētu laboratoriju Drēzdenē (Vācijā), Dresdner Str. 12, D-01731, Kreischa “Institute of Doping Analysis and Sports Biochemistry” (turpmāk – Laboratorija).
   2. Birojam ir tiesības veikt papildu Dopinga kontroles (turpmāk – Papildu dopinga kontroles), ja Paraugi neatbilst Starptautisko pārbaužu un izmeklējumu standarta prasībām par analīzēm piemērotu īpatnējo svaru, t.i. mērot ar refraktometru, Paraugu īpatnējais svars ir mazāks par 1,005 g/cm3 paraugiem ar tilpumu no 90 ml līdz 150 ml, paraugu īpatnējais svars ir mazāks par 1,003 g/cm3 paraugiem ar tilpumu virs 150 ml.
   3. Birojs veic Papildu dopinga kontroles līdz brīdim, kad Papildu dopinga kontroles laikā urīna paraugi (turpmāk – Papildu paraugi) atbilst Starptautisko pārbaužu un izmeklējumu standarta prasībām par analīzēm piemērotu īpatnējo svaru, t.i. mērot ar refraktometru, papildu paraugu īpatnējais svars ir lielāks vai vienāds ar 1,005 g/cm3, vai līdz šīs sporta veida atbildīgās Eiropas federācijas vai Starptautiskās federācijas (turpmāk – Starptautiskā federācija) norādījumiem, ja rezultātu pārvaldītājs ir Starptautiskā federācija.
   4. Birojs, atbilstoši savai kompetencei, pieaicina pavadoņus un/vai asistentus Dopinga kontroļu un Papildus dopinga kontroļu veikšanai.
   5. Birojs Dopinga kontroles un Papildu dopinga kontroles laikā sportistiem nodrošina dzeramo ūdeni neskartā ražotāja iepakojumā.
   6. Birojs informē Biedrību un Latvijas Olimpisko Vienību (ja sportists ir iekļauts Latvijas Olimpiskās Vienības sastāvā) par Dopinga kontroles un Papildu dopinga kontroles laikā konstatētiem Paraugu vai Papildu paraugu savākšanas kārtības noteikumu pārkāpumiem, iespējamajām sekām un veic atbilstošus turpmākos pasākumus, informējot Pasaules Antidopinga aģentūru un Starptautisko federāciju, ja rezultātu pārvaldītājs ir Starptautiskā federācija.
   7. Birojs nodrošina Dopinga kontroles vai Papildu dopinga kontroles laikā iegūto Paraugu vai Papildu paraugu, kā arī Dopinga kontroles vai Papildu dopinga kontroles dokumentācijas (turpmāk – Dokumentācija) drošu uzglabāšanu un transportēšanu uz Laboratoriju. Dokumentācija, kas tiek nosūtīta uz Laboratoriju, neļauj identificēt sportistus.
   8. Birojs informē Laboratoriju par Dopinga kontroļu vai Papildu dopinga kontroļu rezultātu pārvaldītāju, ja tā ir Starptautiskā federācija.
   9. Birojs 14 (četrpadsmit) darba dienu laikā pēc Paraugu vai Papildu paraugu savākšanas un transportēšanas elektroniskā pasta ziņojumā nosūta Biedrībai Dokumentācijas kopijas t.i. dopinga kontroles anketas Laboratorijas kopiju, dopinga kontroliera atskaiti un Paraugu vai Papildu paraugu uzskaites formu, kas apliecina Paraugu vai Papildu paraugu savākšanu, transportēšanu un kopējo Dopinga kontroļu, Papildu dopinga kontroļu skaitu vai nesekmīgas Dopinga kontroles anketu.
   10. Birojs pēc Dopinga kontroles veikšanas Antidopinga Administrēšanas un Vadības sistēmā (ADAMS) ievieto visus ar Dopinga kontrolēm saistītos datus, ir atbildīgs par rezultātu pārvaldību, kā arī nodrošina rezultātu pārvaldību, atbilstoši Pasaules Antidopinga kodeksam, ja rezultātu pārvaldītājs nav Starptautiskā federācija.
   11. Ja Birojs Dopinga kontroles veic saskaņā ar Biroja ikgadējo apstiprināto plānu (bez Biedrības pieprasījuma), šajā gadījumā kontroles tiek veiktas un apmaksātas par valsts budžeta līdzekļiem.
   12. Ja savākto paraugu (asins paraugu) sūtīšana ir nepieciešama brīvdienās vai svētku dienās, atbilstoši Pārbaužu un izmeklējumu starptautiskajā standartā noteiktajiem laika diapazoniem, vai arī citas laboratorijas izvēles rezultātā, izņemot to, kas norādīta Līguma 2.1. punktā, tad radušās izmaksas sedz Biedrība vai Starptautiskā federācija. Ja Birojs ir veicis asins paraugu transportēšanu atbilstoši šajā Līguma punktā noteiktajai kārtībai un termiņos, paraugu transportēšanas izmaksas tiek noteiktas atbilstoši transportēšanas pakalpojumu sniedzēja sagatavotajam rēķinam.
3. **Biroja tiesības un pienākumi izglītības pasākumu veikšanā**
   1. Birojam, sadarbojoties ar Biedrību, ir tiesības 1 (vienu) reizi gadā veikt izglītojošus pasākumus antidopinga jomā, vai piedalīties Biedrības rīkotajos pasākumos ar mērķi nodrošināt izglītojošu pasākumu antidopinga jautājumos realizāciju par valsts budžeta līdzekļiem, ja plānotais izglītības pasākuma laiks ir darba dienas laika posmā no plkst.09:00 – 19:00.
   2. Birojs 3.1. punktā minētos izglītojošos pasākumus veic pēc Biedrības/ Savienības/Asociācijas pieprasījuma, savstarpēji saskaņojot izglītojošā pasākuma norises laiku un vietu.
   3. Ārpus Līguma 3.1.punktā norādītā laika posma un/vai, ja Biedrības rīkotajam izglītības pasākumam ir komerciāls raksturs (piem. tiek iekasēta dalības maksa u.c.), izglītības pasākumi tiek sniegti par maksu, atbilstoši Ministru kabineta noteikumiem Nr.410 “Latvijas Antidopinga biroja maksas pakalpojumu cenrādis”.
   4. Birojam ir tiesības atteikt izglītības pasākuma nodrošināšanu pēc Biedrības pieprasījuma, ja izglītības pasākuma norises laiks nav pieteikts savlaicīgi un nesakrīt ar Biroja darba plānu.
   5. Izglītības pasākumos ietilpst:
      1. Prezentācija antidopinga jomā;
      2. Sportista un sportista atbalsta personāla loma un atbildība godīga un patiesa sporta veicināšanā;
      3. Informācija par antidopinga noteikumu pārkāpumiem un attiecīgās konsekvences;
      4. Sportā aizliegto vielu un metožu saraksts, medikamentu lietošana un terapeitiskās lietošanas atļaujas;
      5. Dopinga kontroles inventāra demonstrācija un citi jautājumi, kas attiecīgi tiek pielāgoti auditorijas interesēm, kā arī noteikti Pasaules Antidopinga kodeksā.
   6. Pēc pieprasījuma saņemšanas no Biedrības, Puses vienojas par plānojamo izglītības pasākumu saturu un/vai dopinga kontroļu plānu (skat. pielikumu Nr.1).
   7. Birojam ir tiesības nenodrošināt Izglītojošus pasākumus, ja Biedrība par nepieciešamību nodrošināt izglītības pasākumus nepaziņo Birojam Līguma 4.1.punktā noteiktajā termiņā.
4. **Biedrības tiesības un pienākumi**
   1. Biedrība 30 (trīsdesmit) dienas pirms sporta sacensībām, kurās nepieciešama Dopinga kontrole vai pirms plānotā Izglītības pasākuma norises nodrošināšanas, Birojam adresētā iesniegumā pieprasa Dopinga kontroles veikšanu, norādot sacensību norises vietu, nosaukumu un laiku un pieprasīto dopinga kontroļu skaitu, vai saskaņā ar izglītības pasākumu realizāciju - pasākuma plānoto norises vietu un laiku.
   2. Biedrība komunikācijai ar Biroju Līguma saistību izpildes jautājumos deleģē Biedrības valdes priekšsēdētāju Normundu Pakuli (tālr. 26841427, elektroniskā pasta adrese: info@aeroclub.lv).
   3. Biedrība nodrošina atbilstošas telpas Dopinga kontroļu vai Papildu dopinga kontroļu veikšanai, kuras atbilst dopinga kontroles telpas prasībām, kuras Latvijas Antidopinga birojs apstiprinājis ar rīkojumu Nr.1-6/2019-2 (skat. pielikumu Nr.2).
   4. Biedrība nodrošina, ka sportistiem, kuriem veicamas Dopinga kontroles un, viņiem esot nepārtrauktā dopinga kontroliera, asistenta vai pavadoņa uzraudzībā, netiek traucēta sportistu nepārtraukta novērošana un aizkavēta sportistu nokļūšana līdz Dopinga kontroļu telpām.
   5. Biedrība nodrošina sportistu, kuriem veicamas Papildu dopinga kontroles, nokļūšanu uz naktsmītnes vietu, ja Papildu dopinga kontroles dēļ nokļūšana ir ierobežota.
   6. Biedrība Dopinga kontroļu vai Papildu dopinga kontroļu laikā, ja tas atbilst Biedrības prasībām, sportistiem papildus nodrošina bezalkoholiskos dzērienus (izņemot ūdeni) neskartā ražotāja iepakojumā.
   7. Ja Dopinga kontroles notiek pēc Biedrības pieprasījuma, Biedrība, sadarbojoties un savstarpēji vienojoties ar Biroju, savu iespēju robežās sacensību laikā nodrošina palīgpersonālu (pavadoņus) atbilstoši pieprasīto dopinga kontroļu skaitam.
   8. Ja Dopinga kontroles ir notikušas pēc Biedrības pieprasījuma, Biedrība 10 (desmit) darba dienu laikā no faktiskā saņemšanas brīža, paraksta Pieņemšanas-nodošanas aktu (turpmāk -Akts) un nosūta Birojam:
      1. ierakstītā pasta vēstulē uz Biroja juridisko adresi, vai
      2. elektroniski uz [antidopings@antidopings.gov.lv](mailto:antidopings@antidopings.gov.lv), parakstot to ar elektronisku parakstu (<https://www.eparaksts.lv/> (ja ir ID karte ar aktivizētu elektronisko parakstu vai eParaksts Mobile).
   9. Biedrība nav atbildīga par Dopinga kontroļu vai Papildu dopinga kontroļu rezultātu pārvaldību.
   10. Biedrībai ir tiesības sniegt ieteikumus par kārtību, kādā nosakāmi sportisti, kuriem veicamas Dopinga kontroles, ja rezultātu pārvaldītājs nav Starptautiskā federācija.
   11. Ja rezultātu pārvaldītājs ir Starptautiskā federācija, tā sniedz informāciju par kārtību, kādā nosakāmi sportisti, kuriem un kāda veida dopinga kontroles ir veicamas.
   12. Biedrībai ir tiesības pieprasīt papildu Dopinga kontroles, pieprasījumu nosūtot Birojam elektroniskā pasta vēstulē, vai pieprasot tās rakstveida formā sacensību laikā.
   13. Biedrība apstiprina un īsteno Biedrības antidopinga pasākumus atbilstoši Starptautiskās federācijas Fédération Aéronautique Internationale (FAI), latviski – Starptautiskā Aviācijas sporta federācija, adrese - Maison du Sport International, Av. de Rhodanie 54, CH-1007 – Lausanne, Switzerland, [www.fai.org](http://www.fai.org), <https://www.fai.org/contact>, prasībām un Pasaules Antidopinga kodeksam.
   14. Biedrība, pēc Biroja pieprasījuma, elektroniskā pasta vēstulē informē Biroju par Biedrības sportistu atrašanās vietām vai kontaktinformāciju.
   15. Biedrība sadarbojas ar Biroju un veicina Biedrības sporta veida, sportistu, sportistu vecāku un sporta darbinieku izglītošanu antidopinga jautājumos.
   16. Biedrība informē Biroju par Biedrības plānotajiem izglītības pasākumiem, kas paredzēti sportistiem, sportistu vecākiem, sporta darbiniekiem un citiem interesentiem reizi kalendārajā gadā vismaz 3 (trīs) mēnešus iepriekš, ja Biedrība tādus plāno rīkot.
   17. Biedrība sadarbojas ar Biroju antidopinga noteikumu ievērošanā. Biedrība, atbilstoši Pasaules Antidopinga Kodeksa (turpmāk - Kodekss) 20.3.2.punktam, ievēro savas Starptautiskās federācijas, kā Kodeksa parakstītājas noteiktās normas, tajā skaitā nodrošina, ka Biedrības amatpersonas un darbinieki ievēro Kodeksa prasības un, ka personas Biedrībā nevar ieņemt amatus vai tikt nodarbinātas, ja konstatēts, ka tās izdarījušas antidopinga noteikumu pārkāpumu vai antidopinga noteikumu pārkāpumiem līdzvērtīgas darbības, par kurām, sportistam, sporta darbiniekam vai citai personai būtu piemērojamas Kodeksā noteiktās soda sankcijas.
   18. Biedrība sadarbojas ar Biroju, lai, ievērojot Kodeksa normas, savu kompetenču un atbildības ietvaros plānotu, īstenotu, uzraudzītu un realizētu izglītības programmas atbilstoši “Izglītības Starptautiskajā Standartā” noteiktajām prasībām.

4.19. Ar mērķi veikt preventīvas darbības un izvairīties no turpmākiem antidopinga noteikumu

pārkāpumiem, Biedrība, kuras sportistam ir konstatēts antidopinga noteikumu pārkāpums,

apņemas 2 (divu) mēnešu laikā pēc pārkāpuma konstatēšanas organizēt izglītojošu semināru/

lekciju tās biedriem, pieaicinot Biroja pārstāvjus, kā arī informē Biroju par veiktajiem un

plānotajiem pasākumiem antidopinga jomā.

1. **Norēķinu kārtība**
   1. Ja Dopinga kontroles tiek veiktas pēc Biedrības pieprasījuma, Dopinga kontroles, Papildu dopinga kontroles un izglītības pasākumu cena tiek piemērota pēc Dopinga kontroles, Papildu dopinga kontroles veikšanas vai Izglītības pasākumu nodrošināšanas, atbilstoši Ministru kabineta 2018.gada 10.jūlija noteikumiem Nr.410 “Latvijas Antidopinga biroja maksas pakalpojumu cenrādis” un atbilstoši faktiskajiem transportlīdzekļa izdevumiem (degviela), braucot uz Dopinga kontroles veikšanas vai Izglītības pasākumu norises vietu.
   2. Dopinga kontroļu, Papildu dopinga kontroļu skaits, to veids un faktiskās transportlīdzekļa izdevumu (degvielas) izmaksas, kā arī transportlīdzekļa izdevumu (degvielas) izmaksas nesekmīgas Dopinga kontroles gadījumā, tiek fiksētas Līguma 6.3.punktā noteiktajā Aktā.
   3. Ja atbilstoši Aktam, pamatojoties uz Līguma 2.2. punktu, Dopinga kontroļu skaits ir lielāks par Biedrības pieprasījumā noteikto, maksājuma summa tiek aprēķināta saskaņā ar Ministru kabineta 2018.gada 10.jūlija noteikumiem Nr.410 “Latvijas Antidopinga biroja maksas pakalpojumu cenrādis” par Papildu paraugu ar lielāko īpatnējo svaru un pēdējo Papildu paraugu, kurš Papildu dopinga kontroles laikā ņemts no viena sportista. Aprēķinātā maksājuma summa ietver Papildu dopinga kontroles un Papildu paraugu transportēšanas pakalpojumus, tajā skaitā Papildu dopinga kontroļu tiešās un netiešās izmaksas.
   4. Ja, atbilstoši Aktam, standarta urīna dopinga kontroļu sacensību laikā skaits ir lielāks par Biedrības pieprasījumā noteikto, pamatojoties uz Līguma 4.11.punktā noteikto Biedrības pieprasījumu, maksājuma summa tiek aprēķināta saskaņā ar Ministru kabineta 2018.gada 10.jūlija noteikumiem Nr.410 “Latvijas Antidopinga biroja maksas pakalpojumu cenrādis”. Aprēķinātā maksājuma summa ietver Biedrības pieprasītās papildu standarta urīna dopinga kontroles dopinga vielu noteikšanai sacensību laikā transportēšanas pakalpojumus, tajā skaitā tiešās un netiešās izmaksas.
   5. Ja, atbilstoši Aktam, standarta urīna dopinga kontroļu sacensību laikā skaits ir mazāks par Biedrības pieprasījumā noteikto, summa tiek aprēķināta saskaņā ar Ministru kabineta 2018.gada 10.jūlija noteikumiem Nr.410 “Latvijas Antidopinga biroja maksas pakalpojumu cenrādis”.
   6. Samaksa par Izglītības pasākumu veikšanu tiek aprēķināta saskaņā ar Ministru kabineta 2018.gada 10.jūlija noteikumiem Nr.410 “Latvijas Antidopinga biroja maksas pakalpojumu cenrādis”.
   7. Birojs, kad Puses ir parakstījušas Aktu, sagatavo rēķinu elektroniskā formātā, kas ir derīgs bez paraksta. Rēķins Biedrībai tiek nosūtīts elektroniskā pasta vēstulē uz Biedrības Līguma 4.2. punktā norādīto elektronisko pasta adresi: [info@aeroclub.lv](mailto:info@aeroclub.lv), vai citu papildus elektronisko pasta adresi, ja tā ir atšķirīga no Līguma 4.2.punktā norādītās . Aprēķinātā maksājuma summa ietver Dopinga kontroles, Papildu dopinga kontroles, Biedrības pieprasītās papildus Dopinga kontroles vai Izglītības pasākumu izmaksas, tajā skaitā faktiskās transportlīdzekļa izdevumu (degvielas) izmaksas un transportlīdzekļa izdevumu (degvielas) izmaksas nesekmīgas Dopinga kontroles gadījumā, atbilstoši Biroja transportlīdzekļa ceļa zīmē norādītajam.
   8. Samaksa par Līguma 5.3., 5.4., 5.5. un 5.6.punktā norādītajiem un Biroja sniegtajiem pakalpojumiem tiek veikta ar pārskaitījumu uz Biroja bankas norēķinu kontu 10 (desmit) darba dienu laikā, skaitot no dienas, kad Birojs ir saņēmis parakstītu Aktu un nosūtījis Biedrībai rēķinu. Par apmaksas dienu tiek uzskatīta diena, kad Biedrības veiktais bankas pārskaitījums ieskaitīts Biroja bankas norēķinu kontā.
   9. Dopinga kontroles laikā iegūtu Paraugu vai Papildu paraugu nosūtīšana analizēšanai uz Laboratoriju ir ietverta Dopinga kontroles cenā.
   10. Biedrība ir tiesīga Birojam pieprasīt arī citu Dopinga kontroļu veidu veikšanu atbilstoši Ministru kabineta 2018.gada 10.jūlija noteikumiem Nr.410 “Latvijas Antidopinga biroja maksas pakalpojumu cenrādis”.
2. **Līguma izpildes termiņš, izpildes kārtība, finansiālie nosacījumi**
   1. Līgums stājas spēkā ar brīdi, kad abas Puses to parakstījušas un ir beztermiņa.
   2. Līgums var tikt izbeigts, Birojam un Biedrībai 7 (septiņas) darba dienas iepriekš, parakstot vienošanos, kas ir Līguma neatņemama sastāvdaļa.
   3. Ja pēc Biedrības pieprasījuma ir veiktas dopinga kontroles, Aktā norāda kopējo veikto Dopinga kontroļu, Papildu dopinga kontroļu faktiski savākto Paraugu, Papildu paraugu un Biedrības pieprasīto papildu Dopinga kontroļu laikā iegūto Paraugu skaitu, ja tās ir veiktas pēc Biedrības pasūtījuma, ko apliecina Līguma 2.9.punktā noteiktās Dokumentācijas kopijas, tajā skaitā faktiskās transportlīdzekļa izdevumu (degvielas) izmaksas, kā arī transportlīdzekļa izdevumu (degvielas) izmaksas, kas radušās nesekmīgas Dopinga kontroles gadījumā, kā arī atbilstoši nodrošināto izglītības pasākumu skaitam.
   4. Ja pēc Biedrības pasūtījuma ir nodrošināti izglītības pasākumi ārpus šī Līguma 3.1. punktā norādītā laika perioda, Aktā norāda kopējo Izglītības pasākumu norises laiku, tajā skaitā, faktiskās transportlīdzekļa izdevumu (degvielas) izmaksas.
   5. Akts ir Līguma neatņemama sastāvdaļa un apliecina, ka Pusēm nav savstarpēju pretenziju par veikto pasākumu kvalitāti un Līguma saistību izpildi.

6.5.1. Parakstīts Akts Biedrībai tiek nosūtīts:

6.5.1.1. ierakstītā pasta vēstulē uz Biedrības juridisko adresi, vai

6.5.1.2. elektroniski uz Biedrības norādīto e-adresi, parakstot to ar elektronisku parakstu (<https://www.eparaksts.lv/> (ja ir ID karte ar aktivizētu elektronisko parakstu vai eParaksts Mobile).

* 1. Akts tiek sagatavots 2 (divos) eksemplāros ar vienādu juridisko spēku, pa 1 (vienam) eksemplāram, katrai no Pusēm.

1. **Fizisko personu datu aizsardzība**
   1. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un, ar ko atceļ Direktīvu 95/46EK (Vispārīgā datu aizsardzības regula)”, proti, nodrošināt, ka personas dati:
      1. Tiks apstrādāti likumīgi, godprātīgi un datu subjektiem pārredzamā veidā;
      2. Tiks apstrādāti Līguma izpildei nepieciešamajā apjomā un personas datu apstrādi neveiks ar Līguma izpildi nesavietojamā veidā;
      3. Tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus.
   2. Katra Puse ir atbildīga par personu (datu subjektu) informēšanu par viņu personas datu apstrādi, ko tā veic kā pārzinis.
   3. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos datus, tās pienākums par personas datu nodošanu ir informēt Pusi, no kuras tā ir saņēmusi personas datus, ja vien to neaizliedz normatīvie akti.
   4. Puses apņemas ievērot no otras Puses saņemtās un Līguma saistību izpildes gaitā iegūtās informācijas konfidencialitāti, neizpaust informāciju trešajām personām, izņemot tiesību aktos noteiktajos gadījumos un kārtībā. Konfidencialitātes noteikumi attiecas uz rakstisku, elektronisku, mutiski sniegtu un uz jebkuru citu informāciju, kas nonāk Pušu rīcībā, izpildot Līguma saistības.
2. **Nepārvarama vara un citi ierobežojošie apstākļi**
   1. Puses tiek atbrīvotas no atbildības par Līguma saistību nepildīšanu, ja saistību neizpilde rodas pēc Līguma noslēgšanas nepārvaramas varas vai ārkārtēju un ārēju apstākļu ietekmes rezultātā, ko attiecīgā no Pusēm (vai Puses kopā) nevarēja paredzēt, novērst, ietekmēt un par kā rašanos nenes atbildību, tas ir, stihiskas nelaimes, kara darbība, katastrofas, epidēmijas, iekšējie nemieri, blokāde, masu demonstrācijas, streiki, normatīvo aktu izmaiņas.
   2. Katra no Pusēm, ko Līguma ietvaros ietekmē nepārvaramas varas apstākļi, ne vēlāk kā 3 (trīs) kalendāro dienu laikā par to informē otru Pusi.
   3. Ja nepārvaramas varas apstākļi turpinās ilgāk kā 30 (trīsdesmit) kalendārās dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kā pamats ir nepārvarama vara, nevienai no Pusēm nav tiesības prasīt zaudējumu atlīdzību.
   4. Katra no Pusēm iespējamo globālo pandēmiju laikā (tādu kā COVID-19 vai citu vīrusu plaša izplatība) sadarbojas, lai ievērotu visas valstī noteiktās prasības (saistošie normatīvie akti, par situāciju atbildīgo iestāžu norādījumi, valstī noteiktie aizliegumi u.tml.)
3. **Citi noteikumi**
   1. Ja par Līguma 5.3., 5.4., 5.5. un 5.6.punktā sniegtajiem pakalpojumiem sagatavotais rēķins netiek samaksāts Līguma 5.8. punktā noteiktajā termiņā, par katru kavējuma dienu tiek aprēķināts līgumsods 0,2% (nulle, komats, divu procentu) apmērā no veiktās Dopinga kontroles kopējās summas, kas ir veikta saskaņā ar Biedrības pieprasījumu un Līgumu, bet ne vairāk kā 10% (desmit procenti) no veiktās Dopinga kontroles kopējās summas. Līgumsoda samaksa neatbrīvo Puses no pārējo Līguma finansiālo saistību izpildes, ja vien no Līguma noteikumiem neizriet citādi.
   2. Birojs pilnvaro Biroja direktoru Mārtiņu Dimantu vai Biroja direktora prombūtnes laikā direktora vietnieku Jāni Haheli parakstīt Aktu.
   3. Birojs komunikācijai ar Biedrību Līguma saistību izpildes jautājumos norīko Biroja vecāko speciālisti Ināru Brokāni, elektroniskā pasta adrese*:* inara.brokane@antidopings.gov.lv.
   4. Birojs informē Izglītības un zinātnes ministriju, biedrību “Latvijas Sporta federāciju padome”, biedrību “Latvijas Olimpiskā komiteja” par antidopinga noteikumu neievērošanu (ja tādi tiek konstatēti) Biedrības darbībā.
   5. Visi strīdi saistībā ar šī Līguma izpildi starp Biroju un Biedrību risināmi pārrunu ceļā, vai iesniedzot rakstveida pretenziju, kas izskatāma 5 (piecu) darba dienu laikā pēc tās saņemšanas. Ja strīds iepriekšminētajā veidā nav atrisināms, tas risināms vispārējās jurisdikcijas tiesā saskaņā ar Latvijas Republikā spēkā esošajiem normatīvajiem aktiem.
   6. Līgums ir saistošs Biedrībai un Birojam, kā arī visām trešajām personām, kas likumīgi pārņem Pušu tiesības un pienākumus.
   7. Visi Līguma grozījumi vai papildinājumi stājas spēkā un kļūst par šī Līguma neatņemamu sastāvdaļu ar brīdi, kad tie izteikti rakstiski, Pušu parakstīti un par šādiem grozījumiem vai papildinājumiem atbilstoši apzīmēti.
   8. Līgums sagatavots uz 6 (sešām) lapām 2 (divos) eksemplāros ar 2 (diviem) pielikumiem uz 2 (divām) lapām ar vienu juridisko spēku, pa 1 (vienam) eksemplāram katrai no pusēm.
4. **Pušu rekvizīti**

|  |  |
| --- | --- |
| **Birojs**  Latvijas Antidopinga birojs  Reģ. Nr. 90001833931  Mazā Klijānu iela 5, Rīga, LV-1012  Valsts kase, kods TRELLV22  Konts: LV56TREL229057602400B | **Biedrība**  Biedrības nosaukums Latvijas Aeroklubs  Reģ. Nr. 40008028899  Juridiskā adrese: A.Deglava iela 126-45, Rīga, LV-1082  Banka: AS Swedbank  Konts: LV74HABA000140J030115 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Līguma parakstītāja amats, vārds, uzvārds)* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(valdes priekšsēdētājs Normunds Pakulis)* |